als_Latn dik_Latn sag_Latn
Shërbime të tjera dhe asistencë teknike
-
1. Jam në Shqipëri dhe kam humbur SIM kartën, çfarë duhet të bëj?Nëse ju ka humbur karta SIM PLUS ose jua kanë vjedhur është e nevojshme të kontaktoni me Shërbimin e Kujdesit ndaj Klientit, 140, pa pagesë, ose drejtohuni pranë dyqanit më të afërt Zona PLUS në qytetin tuaj. Nëse nuk ka një dyqan të tillë, mund të drejtoheni kudo ku shihni logon PLUS dhe përfaqësuesit e dyqaneve do t’ju ndihmojnë. Më pas, duke bërë një identifikim me të dhënat që keni lënë në momentin e regjistrimit të numrit, do të proçedohet me bllokimin e përkohshëm të tij. Nëse e gjeni kartën, mund të veproni njësoj si më sipër dhe të kërkoni zhbllokimin e saj. Në rast se nuk e gjeni më kartën tuaj SIM, atëherë është e nevojshme të paraqiteni në dyqanet Zona PLUS me një mjet identifikimi të vlefshëm, të plotësoni një formular të posatshëm, ku mund të kërkoni zëvendësimin e saj. Zëvendësimi i kartës SIM kushton 250 Lekë.
-
2. Nëse jam jashtë Shqipërisë dhe kam humbur ose më kanë vjedhur SIM kartën PLUS, çfarë duhet të bëj?Në rastet kur ndodheni jashtë Shqipërisë dhe ju ndodh një gjë e tillë, atëherë është e nevojshme, te kontaktoni sa më shpejt me Shërbimin e Kujdesit ndaj Klientit PLUS duke formuar +355 66 10 140 nga cilido numër i huaj apo PLUS. Më pas, duke bërë një identifikim me të dhënat që keni lënë në momentin e regjistrimit të numrit, do të proçedohet me bllokimin e përkohshëm të tij. Nëse e gjeni kartën, mund të veproni njësoj si më sipër dhe të kërkoni zhbllokimin e saj.
-
3. Çfarë është numri i qendrës së SMS-ve?Kur një abonent i dërgon SMS një abonenti tjetër, SMS kalon njëherë nëpërmjet qendrës së SMS dhe më pas dërgohet drejt abonentit tjetër. Ky mesazh qëndron në këtë qendër përkohësisht. Në mënyrë që të funksionojë kjo rrugë kalimi e SMS-ve, duhet që abonentët PLUS të kenë të shënuar në mënyrë të rregullt numrin e qendrës së SMS, i cili në PLUS është +355669100100
-
4. Ku mund të gjej numrin e qendrës së SMS-ve?Hapat,që ndiqen për të gjetur numrin e qendrës së SMS-ve varen drejtpërdrejt nga menuja e aparatit celular, por përgjithësisht rruga që ndiqet është: Menu>> Messages>> Message Setting ose Options>> Message Center Number>> +355669100100
-
5. Çfarë janë kodet PIN dhe PUK?
PIN- Personal Identification Number është kodi personal 4-shifror, që bën të mundur hapjen e kartës në një aparat celular. Kodi PIN bllokohet pas tentativës së 3-të të gabuar. Automatikisht kërkon kodin PUK 1.
PUK- Personal Unblocking Code është kodi personal 8-shifror, që bën të mundur zhbllokimin e kartës mbasi është bllokuar kodi PIN1. Ky kod ka 9 mundësi të vlefshme. Në mundësinë e 10-të të gabuar, karta SIM automatikisht del jashtë përdorimit dhe është e nevojshme të kryhet zëvendësimi i kartës SIM me një tjetër.
Nëse abonentët humbasin këta kode, mund të kontaktojnë në Shërbimin e Kujdesit ndaj Klientit, 139, me pagesë. Më pas, duke bërë një identifikim me të dhënat që keni lënë në momentin e regjistrimit të numrit, do të proçedohet për të kërkuar kodin PUK 1.
-
6. A mund të modifikoj ose ta heq kodin PIN?
Po, ky opsion mund të kryhet vetëm nga abonenti duke hyrë në menunë e aparatit celular dhe duke kërkuar modifikimin ose heqjen e tij. Rruga e përgjithshme që ndiqet është: Menu>> Settings>> Security>> PIN Code Request/ Edit.
-
7. Çfarë është Fixed Dialing?Fixed Dialing është një opsion, i cili mund të aktivizohet vetëm nëpërmjet menusë së aparatit celular të abonentit. Nëse aktivizohet ky opsion, automatikisht abonenti bllokon thirrjet dalëse drejt të gjithë numrave që ka të regjistruar në phonebook. Por, në varësi të aparatit celular, aktivizimi i Fixed dialing mund të shkaktojë edhe bllokim të të gjitha thirrjeve dalëse. Përgjithësisht në këto raste, në momentin që abonenti tenton të kryejë një thirrje dalëse, në ekran të aparatit celular do t’i shfaqet “STOP”. Rruga që ndiqet për të çaktivizuar Fixed dialing është: Settings>> Security>> Fixed Dialing>> On/ Off >> PIN 2.
-
8. Çfarë është Call Barring dhe si funksionon?Bllokim i Telefonatave - Nëpërmjet këtij shërbimi klientët mund të bllokojnë dërgimin dhe pritjen e thirrjeve.
Klientët mund të bllokojnë:
- Thirrjet drejt dhe nga numrat ndërkombëtarë
- Të gjitha thirrjet dalëse kur janë në Shqipëri
- Të gjitha thirrjet hyrëse kur janë në Shqipëri
- Të gjitha thirrjet hyrëse kur janë në roaming
- Të gjitha thirrjet dalëse kur janë në roaming
- Thirrjet ndërkombëtare gjatë roaming përveç destinacionit kombëtar
- Të gjitha shërbimet data kur janë në Shqipëri
- Të gjitha shërbimet data gjatë roaming
- Të gjitha thirrjet drejt shërbimeve me vlerë të shtuar
Mënyrat e aktivizimit të bllokimeve:
- Nëpërmjet Menusë së aparatit celular
- Nëpërmjet Short Kodeve përkatëse
-
9. Çfarë është Call Forward/Call Divert dhe si funksionon?
Çdo abonent mund të devijojë thirrjet e drejtuara drejt numrit të tij, në një numër tjetër qoftë ky numër i PLUS apo jo/drejt Sekretarisë Telefonike (ST për momentin nuk ofrohet si shërbim). Abonenti mund të aktivizojë këtë shërbim edhe nëpërmjet menusë së aparatit celular, pa pasur nevojë të kontaktojë në Shërbimin e Kujdesit ndaj Klientit.
Mënyrat e Aktivizimit të Sherbimit:
Nëpërmjet menusë së aparatit celular: Menu>> Settings>> Calls>> Call Divert
Nëpërmjet: * * kodi (61,62,67 ose 21) * Numri ku do të bëhet divert telefonata # ok.
-
10. Çfarë është Call Waiting dhe Call Holding dhe si funksionojnë?
Vënia e telefonatës në pritje - Ky shërbim ju lejon të prisni më shumë se një telefonatë në të njëjtin moment.
Nëse ju vjen një telefonatë e re ndërkohë që ju jeni duke ju përgjigjur një tjetër telefonate nga i njëjti aparat telefonik, ju do të dëgjoni një tingull të dyfishtë, i cili ju lajmëron se dikush po përpiqet t’ju telefonojë. Një mesazh vizual do të shfaqet në ekranin e telefonit tuaj për t’ju njoftuar për telefonatën e re. Ky shërbim është Call Waiting.
Ndërsa, duke shtypur butonin e duhur (sipas llojit dhe modelit të aparatit tuaj celular) që aktivizon këtë shërbim, Options >> Hold: ju mund t’i përgjigjeni telefonatës së dytë dhe më pas duke shtypur të njejtin buton për ta vënë atë në pritje, ju mund të vazhdoni telefonatën fillestare.
Ju mund të kaloni nga një telefonatë në tjetrën sa herë të dëshironi dhe po ashtu mund të ndërprisni njërën prej tyre për të vazhduar me tjetrën.
Ndërkohë që ju jeni duke folur në telefon, ju mund të vendosni telefonatën në pritje dhe t’i telefononi një numri tjetër.
-
11. Përse nuk mund të kryej telefonata?Në këtë rast ju duhet të:
- Kontrolloni gjendjen e llogarisë tuaj duke telefonuar në 141
- Kontrolloni nëse keni bllokuar thirrjet në celularin tuaj (Kodi i zhbllokimit # 330 * 1234 # ok)
- Verifikoni nëse e keni shkruar korrektësisht numrin të cilin po përpiqeni të telefononi
- Verifikoni mbulimin me rrjet – Shenja e PLUS duhet të dalë në ekranin tuaj të telefonit
- Provoni kartën SIM në një telefon tjetër celular
- Telefononi në 140 (pa pagesë)
-
12. Përse nuk mund të marr telefonata hyrëse?Në këtë rast ju duhet të:
- Kontrolloni që ka mbulim me rrjet
- Verifikoni zonën e mbulimit - Shenja e PLUS duhet të dalë në ekranin tuaj të telefonit
- Kontrolloni për ndonjë devijim të mundshëm të thirrjes
- Provoni kartën SIM në një telefon tjetër celular
-
13. Përse nuk mund të kryej telefonata ndërkombëtare?Në këtë rast ju duhet të:
- Kontrolloni gjendjen e llogarisë tuaj duke telefonuar në 141
- Kontrolloni nëse keni bllokuar thirrjet ndërkombëtare në celularin tuaj (Kodi i zhbllokimit # 331 * 1234 # ok)
- Verifikoni nëse e keni shkruar korrektësisht numrin, të cilin po përpiqeni të telefononi (përfshirë prefiksin)
- Verifikoni nëse ka Marrëveshje Interkonjeksioni duke telefonuar Shërbimin e Kujdesit për Klientin në numrin 140 (pa pagesë)
- Provoni kartën SIM në një telefon tjetër celular
-
14. Përse nuk mund të dërgoj SMS?Në këtë rast ju duhet të:
- Kontrolloni numrin e qendrës së mesazheve dhe parametrat (numri i qendrës së mesazheve 00355669100100 dhe parametër "Text SMS")
- Kontrolloni gjendjen e llogarisë tuaj duke telefonuar në 141
- Verifikoni zonën e mbulimit - Shenja e PLUS duhet të dalë në ekranin tuaj të telefonit
- Kontrolloni nëse keni bllokuar mesazhet në celularin tuaj (Kodi i zhbllokimit # 330 * 1234 # ok)
- Verifikoni nëse e keni shkruar në menyrë korrekte numrin, të cilit po përpiqeni t'i dërgoni mesazh
- Provoni kartën SIM në një telefon tjetër celular
- Telefononi në 140 (pa pagesë)
-
15. sPërse nuk mund të marr SMS?Në këtë rast ju duhet të:
- Kontrolloni që ka mbulim me rrjet
- Verifikoni zonën e mbulimit - Shenja e PLUS duhet të dalë në ekranin tuaj të telefonit
- Verifikoni nëse telefoni ka qenë i fikur për më shumë se 72 orë
- Verifikoni nëse "Inbox" i kartës tuaj SIM ka mjaftueshëm memorje për të marrë SMS të tjera
- Provoni kartën SIM në një telefon tjetër celular
- Telefononi në 140 (pa pagesë)
-
16. Përse nuk mund të shkruaj SMS?Në këtë rast ju duhet të:
- Verifikoni nëse keni të aktivizuar mënyrën “Prediction Mode”
- Përdorni mënyrat e të shkruarit të shkronjave ose numrave: “Upper-Case Letters Mode” ose “Lower-Case Letters Mode” ose “Number Mode”
- Kontrolloni që tastiera e telefonit tuaj celular nuk është e dëmtuar (fizikisht)
- Provoni kartën SIM në një telefon tjetër celular
- Telefononi në 140 (pa pagesë)
als_Latn unk als_Latn unk als_Latn unk als_Latn unk als_Latn unk als_Latn als_Latn als_Latn als_Latn unk als_Latn als_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn eng_Latn als_Latn unk als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn